ההנחיות להלן מיועדות לבחינת חוזים אשר מוכתבים על ידי הספק (היצרן). מדובר במוצר מדף, כלומר מוצר הנמכר כפי שהוא "ASIS" ואליו מצורף חוזה סטנדרטי שאין אפשרות לשנותו. חלק מההנחיות שלהלן הן בדיקה של סעיפים בחוזה וחלק הן "מחוץ לחוזה". אפשר לנסות להכניס את התיקונים הנדרשים בגוף החוזה, או בנספח, או בהסכם נפרד עם הספק בארץ וכו'.

ראה הרחבה בנושא בקיט חבילות תוכנה בכרך מערכות מידע.

| הקריטריון | הסבר | קיום הדרישה |
| --- | --- | --- |
| בדיקת אריזת המוצר | האם האריזה נראית אריזה מקורית? |  |
| האם ניתן לזהות את יצרן המוצר ופרטיו על גבי האריזה? |  |
| האם ברורה תכולת האריזה? האם זה המוצר שהוזמן? (לא פחות ולא יותר) |  |
| במקרה של יצרן מחו"ל, האם ניתן לזהות את שם הספק הישראלי ופרטיו? |  |
| מצגת של המוצר | קבלת הסברים על המוצר והצגתו על ידי הספק הראשי בארץ |  |
| אם והיכן מותקן המוצר בארץ |  |
| הספק והיצרן: הזכויות במוצר | יש לבדוק את טיב הקשר בין היצרן לספק |  |
| אם הספק אינו היצרן, האם לספק יש זכויות שיווק והפצה למוצר בישראל והאם הספק הוא ספק בלעדי בארץ? |  |
| האם היצרן הנו בעל כל זכויות היוצרים במוצר? |  |
| האם מוגדרים ומוסדרים כל זכויות "צד שלישי"? האם הארגון הרוכש מוגן מפני תביעות "צד שלישי", אם יהיו? |  |
| האם בחוזה שבין הספק המקומי ליצרן יש סעיף המאפשר לו לתקן באגים בתוכנות המקור במידה שהיצרן פושט את הרגל? |  |
| האם יש ללקוח קשר ישיר ליצרן או שמא הקשר הוא רק לספק? |  |
| האם הספק מחויב בכל התחייבויות היצרן (במידה שלא, חשוב שיהיה קשר ישיר ליצרן) |  |
| חוזה הרכישה | האם יש חוזה מעטפת (Shrink Wrap Agreement) מחייב? |  |
| במידה שיש חוזה מעטפת, יש לבדוק שאינו מגביל את הספק ו/או המשתמש מלהשתמש במוצר למטרה הנדרשת. |  |
| **תמיכה בעברית** (רלוונטי בעיקר לגבי תוכנה ופחות לגבי חומרה) | האם המוצר עצמו בעברית (אריזה ועליה כתוב בעברית אינה מצביעה בהכרח על מוצר עם תמיכה בעברית) |  |
| אם היצרן זר, מי המסב והאם יש לו זכויות לתרגום ושיווק הגרסא העברית? |  |
| האם יש תמיכה בגרסא העברית ועל ידי מי? |  |
| האם לספק יש זכויות יוצרים בהסבה לעברית אם כן יש לדרוש אחריות (תיקון באגים) וספרות בעברית? |  |
| האם תואמת לתקן הישראלי 1489 - ארכיטקטורה ליישומי תקשוב הכוללים עברית? |  |
| האם התמיכה בעברית מגבילה את אפשרות שילוב המוצר במוצרי חומרה/תוכנה אחרים? |  |
| תמיכה שירות והדרכה | במידה שמדובר במוצר אשר הוסב לעברית ("גוייר") יש לוודא קיום אחריות ושירות לגרסה העברית. |  |
| האם מצורף למוצר מדריך למשתמש, האם בעברית? |  |
| האם יש אחריות של גורם ישראלי אשר יש לו זכויות לשווק המוצר בארץ? |  |
| האם האחריות מכסה תיקון באגים לתקופה סבירה? |  |
| האם יש הדרכה לשימוש במוצר (למוצרים מרמת מורכבות מסוימת ומעלה, חובה לדרוש זאת)? |  |
| האם יש אפשרות להסכם שירות לאחר תום תקופת האחריות? |  |
| מי נותן את השירות האם בעל זכויות במוצר והאם יש לו זכויות למתן השירות? |  |
| יש לבדוק אם ניתן על פי תנאי החוזה לקבל שירות מגורם אחר והאם יש עוד נותני שירותים למוצר זה בארץ. |  |
| לבדוק את חוזה השירות תנאיו והמחירים. האם לא מדובר במחיר רכישה זול ותעריפי שירות בלתי סבירים? |  |
| האם הספק נותן שירותי תמיכה כגון שירותי hot line, אספקת תיקונים ועדכונים מחו"ל והסבתם לעברית? |  |
| תאימות | על הספק להתחייב כי המוצר יעבוד בהתאמה עם מוצרי תוכנה/חומרה קיימים ו/או המתוכננים להירכש בעתיד, עד כמה שידוע |  |
| מספר המשתמשים | האם הרישיון הוא למשתמש יחיד או למספר משתמשים בו זמנית (מחשבי רשת)? |  |
| במידה שהרישיון הנו למספר משתמשים - האם מצוין בחוזה מהו סוג הרשיון, כלומר - ציון שהרשיון מיועד למחשבים שנקבעים מראש או "רשיון צף". |  |
| האם יש אפשרות לרשיון אתר (Site License)? |  |
| תוכנה שהיא כלי פיתוח | כמה משתמשים יכולים להשתמש בתוכנה אשר פותחה על כלי הפתוח? |  |
| האם יש צורך לרכוש גרסאות ריצה (Run Time)? |  |